[{"text_idx": "#000000", "text": "Lansio cyfres o lyfrau darllen cilyddol i ddatblygu sgiliau ymateb a dadansoddi"}, {"text_idx": "#000001", "text": "Mae Canolfan Peniarth wedi lansio cyfres o lyfrau darllen newydd unigryw, sydd wedi eu hawduro yn benodol ar gyfer darllen cilyddol neu ddarllen ti\u0302m. Gydag un o lyfrau\u2019r gyfres yn edrych ar hanes llongddrylliad y Royal Charter oddi ar arfordir Ynys Mo\u0302n, lansiwyd y gyfres newydd yng nghwmni disgyblion Ysgolion Cynradd Moelfre yng Nghanolfan Ymwelwyr RNLI Moelfre, lle mae cofeb ac arddangosfa ar hanes y llongddrylliad."}, {"text_idx": "#000002", "text": "Strategaeth i wella dealltwriaeth o ddarllen yw darllen cilyddol, a nod llyfrau darllen cilyddol yw i arfogi dysgwyr 7 i 11 oed gyda\u2019r sgiliau angenrheidiol i hunanwella eu dealltwriaeth o destunau anghyfarwydd. Mae cyfres Cnoi Cil wedi ei chyhoeddi gan Ganolfan Peniarth yn cynnwys pum llyfr sy\u2019n cynnig nifer o gyfleodd i ysgogi trafodaeth grw\u0302p."}, {"text_idx": "#000004", "text": "Er mwyn cynorthwyo i ysgogi trafodaeth ymysg ti\u0302m o ddarllenwyr, mae set o gardiau ro\u0302l yn dod gyda\u2019r llyfrau, gyda chyfanswm o 5 ro\u0302l, sef Rhagfynegwr, Esboniwr, Cwestiynwr, Crynhowr ac Arweinydd."}, {"text_idx": "#000006", "text": "Gan mai llyfrau darllen ti\u0302m yw\u2019r llyfrau hyn, am \u00a39.99 maent yn dod mewn set o 5, felly ceir pum copi o\u2019r llyfr ynghyd a\u0302 set o gardiau chwarae ro\u0302l. Mae modd prynu pecyn cyflawn o\u2019r gyfres, sef pum copi o bob un o\u2019r chwe teitl am \u00a350. Mae manylion llawn yr holl deitlau i\u2019w cael ar siop ar-lein y Ganolfan."}]